
Projekteerimistingimuste kinnitamine
(Energia tn 2b ajutiste kioskite ja neid ümbritseva territooriumi rekonstrueerimine)
	1. ASJAOLUD JA MENETLUSE KÄIK




23.07.2013. a taotles OÜ Alvel Ventures, registrikood 11213466, Tallinna mnt 6, Narva, mille esindajana tegutseb juhatuse liige Aleksandr Kuksov, Narva Linnavalitsuse Arhitektuuri- ja Linnaplaneerimise Ametilt projekteerimistingimusi Energia tn 2b ajutiste kioskite rekonstrueerimiseks. Kavandatakse kioskite katusekatte, karniiside, vihmaveesüsteemide elementide, avatäidete, välisviimistluse rekonstrueerimist.
Energia tn 2b ajutistes kioskites osutatakse kaubandusteenust. Seoses sellega kioskitel on avalikkusele suunatud ettevõtluse funktsioon.
Ehitusseadus § 3 sätestab ehitisele esitatavad nõuded. Sama paragrahvi lõike 9 kohaselt kui ehitise kasutamise otstarve seda eeldab, peavad ehitis ja selle üldkasutatavad osad ning ruumid või alad olema ligipääsetavad ja kasutatavad liikumis-, nägemis- ja kuulmispuudega inimestele. 

Vastavalt Majandus- ja kommunikatsiooniministri 28.11.2002. a määruse nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes” (edaspidi: Määrus nr 14) §-le 19 olemasolevate üldkasutatavate ehitiste rekonstrueerimisel ja laiendamisel, samuti ehitamise käigus olemasolevatele ehitistele üldkasutatavate ehitiste funktsioonide andmisel, tuleb tagada rekonstrueeritavate või laiendatavate osade vastavus käesolevas määruses kehtestatud nõuetele. 

Lähtudes kehtivast seadusandlusest tuleb tagada kioskite ja neid ümbritseva territooriumi vastavus Määruses nr 14 kehtestatud nõuetele. 

Vastavalt Määruse nr 14 §-le 4 jalg- ja kõnniteed peavad olema tasase pinnaga ja kõva kareda kattega, mis märgudes ei muutu libedaks. Jalg- ja kõnnitee laius peab olema vähemalt 1,8 m (soovitav 2,0 m), mis võimaldab ratastoolis liikujail teineteisest mööduda. Jalg- ja kõnniteedel ei tohi olla nende kasutuslaiust vähendavaid objekte, nagu näiteks kioskid, taksofonikabiinid, raha- ja kaubaautomaadid, ega teede kasutamist takistavaid eenduvaid ehitiseosi. Ületuskoht tuleb ehitada Määruse nr 14 lisas 4 toodud lahenduse kohaselt (Narva Linnavalitsuse Arhitektuuri- ja Linnaplaneerimise Ameti selgitus: tuleb ette näha laskumise alad).
Vastavalt Määruse nr 14 §-le 11 kirjakastid, kassaluugid, raha-, pileti- ja kaubaautomaadid, prügišahtide avaused, müügiletid ja teised üldkasutatavad objektid peavad olema ligipääsetavad ja nende kasutamiskõrgus peab vastama ka ratastoolikasutajate vajadustele ja võimalustele (automaadid, kassaluugid jms, minimaalne kõrgus 0,85 m, kaubaleti maksimaalne ulatuskõrgus 1,40 m, leti kõrgus kas osaliselt või kogu pikkuses 0,8 m). Olmeobjektide kasutamiseks peab automaadi, kassaluugi, taksofoni jne ees ratastoolis liikujale olema vaba liikumisruumi 1,5 × 1,5 m.
Lähtudes eeltoodust Arhitektuuri- ja Linnaplaneerimise Amet teeb ettepaneku projekteerimistingimuste kinnitamiseks Energia tn 2b ajutiste kioskite ja neid ümbritseva territooriumi rekonstrueerimise ehitusprojekti koostamiseks.
	2. ÕIGUSLIKUD ALUSED



2.1    Ehitusseaduse § 15 1 kohaselt ajutine ehitis on piiratud ajavahemikuks, kuid mitte kauemaks kui viieks aastaks ehitatud ehitis. 
2.2    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.3    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




Kinnitada projekteerimistingimused Energia tn 2b ajutiste kioskite ja neid ümbritseva territooriumi rekonstrueerimiseks järgnevalt:
	3.1 ÜLDANDMED



	3.1.1  Ehitisregistri andmed: 
          Kiosk nr 1, EHR kood 120541728;
          Kiosk nr 5, 7, 8, 9, EHR kood 120541731;
          Kiosk nr 17, 18, 23, EHR kood 120541735;
          Kiosk nr 19, EHR kood 120541739;
          Kiosk nr 16, EHR kood 120541749;
          Kiosk nr 15, EHR kood 120541763;
          Kiosk nr 6, EHR kood 120541788;
          Kiosk nr 11,12, EHR kood 120541792;
          Kiosk nr 10, EHR kood 120541805;
          Kiosk nr 3, EHR kood 120541823.

3.1.2  Kinnistusraamatu andmed: 
          Ärimaa, katastriüksuse tunnus 51101:006:0116.
3.1.3  Projekteerimistingimuste koostamise aluseks on projekteerimistingimuste 
          23.07.2013. a taotlus nr 7212/1-14, Ehitusseadus, Eesti Standardid.        

	3.2 PROJEKTEERIMISE EESMÄRK




Projekti koostamise eesmärgiks on Energia tn 2b ajutiste kioskite ja neid ümbritseva territooriumi rekonstrueerimine.

	3.3 ÜLDNÕUDED, ARHITEKTUURSED JA LINNAEHITUSLIKUD TINGIMUSED



3.3.1    Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:

- Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“;

- Määrus nr 14;
- Eesti Standard EVS 811:2012 „Hoone ehitusprojekt”;
- Eesti Standard EVS 843:2003 “Linnatänavad”.

3.3.2 Seletuskiri esitada vastavalt Eesti Standardile EVS 865-1:2013 „Ehitusprojekti kirjeldus. Osa 1: Eelprojekti seletuskiri” ja-/või Eesti Standardile EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus” (märkus: vastavalt MKM 17.09.2010. a määruse nr 67 „Nõuded ehitusprojektile” §-le 16 ehitusprojektile antakse hinnang olenemata esitatud ehitusprojekti staadiumist, lähtudes eelprojekti mahust).

3.3.3 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.4 Projekti koosseisus esitada spetsialistide originaalallkirjad ja ametiasutuse originaalkooskõlastused. Digitaalallkirja kasutamisel esitada see digitaalsel kandjal. Projekti lisana esitada ka digitaalallkirja kinnitusleht.
3.3.5 Projekt peab olema heaks kiidetud kõigil ehitusseadusega ettenähtud juhtudel.

3.3.6 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee või ortofotot Maa-ameti kardiserverist.

3.3.7 Asendiplaan esitada krundi tõese geodeetilise mõõdistuse alusel. Joonis esitada mõõtkavas 1:250 või 1:100. Asendiplaanil esitada tabel: „Ehitiste eksplikatsioon” (nimetus, ehitisregistri kood, olulised tehnilised andmed, märkus) ning kinnistu tehnilised näitajad. Asendiplaanil näidata kaubaautode juurdepääs krundile, kõrgete ja madalamate äärekivide asukohad, kioskite asukohad ja mõõtmed, kaugused lähimate piiride ja ehitisteni, välisvõrgud, juurdepääsud avalikult kasutatavale teele jne. Määratleda pinnakatted, äärekivide kõrgused, kõnniteede laiused. 
3.3.8 Asendiplaani koostamise aluskaardiks võtta aktualiseeritud (olemasolevat situatsiooni tõeselt kajastav, sh tehnovõrgud) digitaalselt mõõdistatud geodeetiline alusplaan täpsusastmega M 1:500, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Narva Linnavalitsuse Arhitektuuri- ja Linnaplaneerimise Ameti geodeesia ja kaartide laadimise spetsialisti poolt kooskõlastatud geodeetiline krundi alusplaan paberkandjal esitada ehitusprojekti lisana. 

3.3.9 Narva Linnavalitsuse korraldus projekteerimistingimuste kinnitamise kohta esitada ehitusprojekti lisana.
3.3.10 Tehnilised näitajad esitada vastavalt MKM 24.12.2002. a määrusele nr 69 „Ehitise tehniliste andmete loetelu“. Punktis „Muud oluliselt ehitist iseloomustavad andmed” esitada kasutamise otstarve, selle kood ning kasulik pind. Kasutamise otstarbed ja koodid esitada vastavalt MKM 04.12.2012. a määrusele nr 78 „Ehitise kasutamise otstarvete loetelu”. Tehnilised näitajad esitada seletuskirja lisana.

3.3.11 Arhitektuurne lahendus peab olema esinduslik ning mõjuma „esteetiliselt puhastatuna”. Fassaadilahendused peavad olema esteetiliselt vaadeldavad kõikidel vaadetel. Mitte kasutada plastikmaterjali ja voodrilauda kioskite välisviimistluses.

3.3.12 Olemasoleva värvilahenduse muutmise puhul esitada vähemalt 2 värvilahendust parima tulemuse saavutamiseks. Kasutada piirkonda sobivaid värvilahendusi. Värvivaated esitada mõõtkavas 1:50. Vaadetel näidata sissepääsude detaillahendused, viited, akende ja uste värvitoonid, välisviimistluse materjalid, värvikoodid, värvikataloogi nimetus, reklaami asukoht jne. Metallosade värvitoonid esitada RAL kataloogi järgi.

3.3.13 Tagada kioskite ja neid ümbritseva territooriumi vastavus Määruses nr 14 kehtestatud nõuetele. Seletuskirja punktis „Invanõuded” esitada ka detailne informatsioon invanõuete kohta.
3.3.14 Anda insener-tehniline lahendus kioskite elektrivarustusele ja küttele. Esitada informatsioon veevarustuse allika kohta. Näha ette kloseti kasutamise võimalus kioskite teenindamiseks määratud maa-alal. Insener-tehnilised osad esitada Eesti Standartidega ettenähtud mahus.

3.3.15 Kioskite gabariidid ja katuse kalded: olemasolevad.

3.3.16 Kinnistusiseste teede rekonstrueerimiseks esitada konstruktiivsed ristprofiilid, vertikaalplaneerimise joonis ning põhilised pinnakatete tööde mahud.

3.3.17 Jäätmete kogumine kruntidel: vastavalt jäätmeseaduses toodud nõuetele ning Narva jäätmehoolduseeskirjale. 

3.3.18 Muud nõuded: vastavalt projekti tellija lähteülesandele, Eesti Vabariigis kehtivate määruste, standardite ja projekteerimisnormidega ettenähtud nõuetele.
3.3.19 Projekt peab olema kooskõlastatud Ida-Eesti Päästekeskuse ning kinnistu omaniku poolt.

3.3.20 Projekteerijal võtta tehnovõrkude kaitsevööndite valdajatelt ja maaomanikelt nõusolek ehitustööde läbiviimiseks (kanda asendiplaanile). 

3.3.21 Esitada Narva Linnavalitsuse Arhitektuuri- ja Linnaplaneerimise Ametile eskiis heakskiidu saamiseks. Eskiis koostada kooskõlas Eesti Standardiga EVS 811:2012 „Hoone ehitusprojekt”. Eskiisis esitada ka käesoleva korralduse punktidega 3.3.7-3.3.14 ettenähtud dokumentide kogum ja andmed. 

3.3.22 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt paberkandjal vähemalt kahes identselt komplekteeritud eksemplaris köidetuna formaadis A4. Üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.

	4.  RAKENDUSSÄTTED




4.1    Käesolevad projekteerimistingimused on kehtivad kuni 01.09.2015. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

